ทรานเซเวียฟรานซ์

บริษัท ทรานเซเวียแอร์ไลน์ จำกัด () ดำเนินการในชื่อ ทรานเซเวียฟรานซ์ () หรือชื่อเดิม ทรานเซเวียดอตคอมฟรานซ์ เป็นสายการบินราคาประหยัดสัญชาติฝรั่งเศสที่มีฐานการบินหลักและสำนักงานใหญ่ที่ท่าอากาศยานออร์ลีในปาเรย์-วีเยย-โปสต์ สายการบินเป็นการร่วมทุนระหว่างแอร์ฟรานซ์ (95.51%) และทรานเซเวียของเนเธอร์แลนด์ (4.49%) ทรานเซเวียฟรานซ์ดำเนินงานโดยอิสระจากทรานเซเวีย โดยทั้งสองสายการบินมีรูปแบบธุรกิจ เว็บไซต์ และภาพลักษณ์ที่เหมือนกัน

 ประวัติ 
สายการบินก่อตั้งขึ้นในชื่อ ทรานเซเวียดอตคอมฟรานซ์ เมื่อวันที่ 14 พฤศจิกายน ค.ศ. 2006 โดยแอร์ฟรานซ์และทรานเซเวียดอตคอม และเริ่มดำเนินการในเดือนพฤษภาคม ค.ศ. 2007 โดยให้บริการเที่ยวบินประจำและเที่ยวบินเช่าเหมาลำ

ทรานเซเวียฟรานซ์ให้บริการเที่ยวบินประจำและเช่าเหมาลำสำหรับจุดหมายปลายทางเพื่อการพักผ่อนและในเมืองใหญ่บางแห่งเป็นหลัก และปัจจุบันเป็นส่วนหนึ่งของแบรนด์สายการบินราคาประหยัดของแอร์ฟรานซ์–เคแอลเอ็ม ซึ่งให้บริการภายใต้ชื่อ ทรานเซเวีย ทั้งในเนเธอร์แลนด์และฝรั่งเศส ในต้นปี 2015 สายการบินเครือทรานเซเวียได้รับการออกแบบอัตลักษณ์องค์กรใหม่ โดยตัด "ดอตคอม" ออกชื่อ รวมทั้งเปลี่ยนสีหลักจากขาว/เขียว/น้ำเงิน เหลือเพียงขาว/เขียว ในปี 2013 อ็องตวน ปุสซีโย ดำรงตำแหน่งซีอีโอของสายการบินตั้งแต่เดือนมกราคม นาตาลี สตับเลอร์ ซีอีโอของทรานเซเวียฟรานซ์ระหว่างปี 2016-2022 ได้ขยายฝูงบินและเครือข่ายของสายการบิน

ในปี 2018 ทรานเซเวียฟรานซ์ได้ขยายฐานการบินเพิ่มเติมสู่ท่าอากาศยานลียงและท่าอากาศยานน็องต์โดยเพิ่มเครื่องบินไปประจำฐานการบินและขยายเส้นทางที่มีอยู่

ในเดือนพฤศจิกายน ค.ศ. 2019 ทรานเซเวียฟรานซ์ประกาศว่าจะเปิดฐานการบินใหม่ในช่วงฤดูใบไม้ผลิปี 2020 ที่ท่าอากาศยานมงเปอลีเย-เมดีแตราเน โดยวางแผนจะให้บริการเส้นทางต่างๆ จำนวน 20 เส้นทางภายในสิ้นปีนั้น

 กิจการองค์กร 
 กรรมสิทธิ์บริษัท 
ทรานเซเวียฟรานซ์ถือกรรมสิทธิ์โดยแอร์ฟรานซ์ 95.51% และทรานเซเวียของเนเธอร์แลนด์ 4.49% ซึ่งทั้งสองสายการบินก็เป็นส่วนหนึ่งของแอร์ฟรานซ์–เคแอลเอ็ม ทรานเซเวียฟรานซ์ดำเนินงานโดยอิสระจากทรานเซเวีย โดยทั้งสองสายการบินมีรูปแบบธุรกิจ เว็บไซต์ และภาพลักษณ์ที่เหมือนกัน

 ผลประกอบการ 
ผลการดำเนินงานของการดำเนินงานของทรานเซเวีย (ทั้งทรานเซเวียเนเธอร์แลนด์และทรานเซเวียฟรานซ์) มีรายงานอยู่ในบัญชีประจำปีที่เผยแพร่ของบริษัทแม่ แอร์ฟรานซ์–เคแอลเอ็ม

รูปแบบธุรกิจ
ทรานเซเวียฟรานซ์ดำเนินการในฐานะสายการบินราคาประหยัด และใช้เครื่องบินเพียงประเภทเดียว (โบอิง 737) พร้อมห้องโดยสารเพียงชั้นเดียว สายการบินให้บริการอาหารและเครื่องดื่มแบบซื้อบนเครื่อง"Assortment on board ." transavia. Accessed October 24, 2008.

สำนักงานใหญ่
ทรานเซเวียฟรานซ์มีสำนักงานใหญ่ตั้งอยู่ที่ท่าอากาศยานปารีส–ออร์ลีในปาเรย์-วีเยย-โปสต์"Terms and conditions of carriage ." Transavia.com. Retrieved on 2 January 2010. "Adresse: TRANSAVIA AIRLINES S.A.S. 18, avenue Louis Bleriot 91551 Paray vieille poste RCS 492 791 306 Evry FRANCE""Transavia France." Air France. Retrieved on 21 June 2010. "Its head office is in Paray-Vieille-Poste (Essonne), France. " and "Address: 18 Avenue Louis Blériot 91220 Paray-Vieille-Poste, France"

จุดหมายปลายทาง

ในช่วงฤดูร้อนปี 2022 ทรานเซเวียฟรานซ์จะทำการบินไปยังจุดหมายปลายทาง 100 แห่งจากปารีส-ออร์ลี และถือเป็นสายการบินราคาประหยัดแห่งแรกที่ให้บริการออกจากปารีส

 ฝูงบิน 


ณ เดือนกรกฎาคม ค.ศ. 2025 ทรานเซเวียฟรานซ์มีเครื่องบินประจำการในฝูงบินดังนี้:

+ ฝูงบินของทรานเซเวียฟรานซ์ เครื่องบิน ประจำการ คำสั่งซื้อ ผู้โดยสาร หมายเหตุแอร์บัส เอ320นีโอ1970186 คำสั่งซื้อพร้อม 60 ตัวเลือกจะแบ่งกับเคแอลเอ็มและทรานเซเวียจะทดแทนโบอิง 737-800แอร์บัส เอ321นีโอ—232โบอิง 737-80068—189จะทดแทนด้วยเครื่องบินตระกูลแอร์บัส เอ320นีโอรวม8770

ทรานเซเวียฟรานซ์มีอายุฝูงบินเฉลี่ย 9.5 ปี

 รางวัล 
เมื่อวันที่ 24 มิถุนายน ค.ศ. 2024 ทรานเซเวียได้รับอันดับรองชนะเลิศในการลงคะแนนเสียงในประเภท สายการบินราคาประหยัดที่ดีที่สุดในยุโรป ประจำปี 2024 โดยสกายแทร็กซ์

 ดูเพิ่ม 
 ทรานเซเวีย
 ทรานเซเวียเดนมาร์ก

 อ้างอิง 

 แหล่งข้อมูลอื่น 

หมวดหมู่:สายการบินต้นทุนต่ำ
หมวดหมู่:สายการบินสัญชาติฝรั่งเศส
หมวดหมู่:สายการบินที่ก่อตั้งในปี พ.ศ. 2549
หมวดหมู่:บริษัทฝรั่งเศสที่ก่อตั้งในปี พ.ศ. 2549